Ioannes secundus de Cosanno Abbas montis Aremarensis Ordinis sancti Benedicti, Abbas vero Cluniacensis XXXVIII. incœpit regere anno 1383. Rexit annis xvij. cum vno mense  quinque diebus. Obiit iv. Idus Septembris anno 1400. Iacet apud Cluniacum, iuxta introitum quo intrat in Chorum pro maiori Missa domnus Abbas. Iste Reuerendus Pater domnus Ioannes de Cosanno tempore suo recepit Carolum Regem Franciæ,  Ducem Aurelianensem eius fratrem,  etiam auunculos dicti Regis, scilicet Duces Bituricensem  Burgundiæ,  Ducem Borboniensem,  nonnullos Cardinales, plures Prælatos,  Barones quamplures cum magnis sumptibus  expensis. Hic insuper domnus Ioannes in magna concordia, tranquillitate,  pace rexit Conuentum Cluniacensem,  ipse multum dilexit,  a Conuentu multum fuit dilectus;  in vltima sua voluntate legauit Conuentui omnes libros suos, tam Iuris Canonici, quam Ciuilis. Ipse etiam Conuentui compatiens, pro eo quia ministrabatur vinum minus aliquando sufficiens, donauit dicto Conuentui pro vna vice mille francos, vt Conuentus in perpetuum ministrare teneretur, in refectorio,  in domo carnium tempore infirmariarum, in prandio cuilibet Religioso vnum cyphum charitatis qualibet die hebdomadæ, exceptis diebus, quibus consueuit charitas integra ministrari: diebus etiam Veneris exceptis: exceptis etiam quibusdam diebus solemnibus. Eiusdem Ioannis Epitaphium sequitur. Abbatum numerus terdenus, necnon  octo Vltimus illorum de Cousant castro Ioannes Annis sexque decem Cluniacum strenue rexit, Multaque constanter aduersa pertulit idem. Sed fisus penitus bonitate Cunctipotentis Continuat regimen possetenus cum pietate. Det Deus vt viuat per multos longius annos, Quatinus Ordo suus in cunctis melioretur, Et Cluniacus in hunc per prospera amplificetur, Incolumen Christus seruet per tempora longa, Seque, suos Monachos,  tandem gaudia donet Perpetua cœli, sic vates supplicat optans.